Уругвай Туризъм
Чаровни колониални градове...
Покрай океанското крайбрежие се простират редица луксозни курорти, най-известен от които е Пунта дел Есте, най-модерният и скъп курорт на страната, място за провеждане на международни фестивали и срещи на високо ниво.
С популярност се ползва и столицата на страната - Монтевидео - голям банков и финансов център, разположен на северния бряг на обширния естуар на Рио де ла Плата, много разнообразен по своя облик град. Ултрамодерните сгради се намират в близост до паркове и красиви мостове, съединяващи бреговете на великата река.
Интересни са и термалните извори, добре застроеното океанско крайбрежие, градовете Периаполис и Колония. В страната има около 10 национални парка: Кабо Полоню, Санта Тереса и др.
Туризмът генерира над 300 милиона щатски долара приходи, главно за сметка на туристическия поток от Аржентина.